text: Ditte hjælper sit mentorbarn med lektierne
  25 september 2017 kl. 05.58
  Ditte Krogh fra Horsens laver frivilligt arbejde, der er med til at bryde den negative skolestatistik for anbragte børn
  Mange børn, der er anbragt hos en plejefamilie, har sært ved at klare skoleopgaverne og derfor viser statistikken, at kun 30 procent af de anbragte børn tager en ungdomsuddannelse inden de bliver 25 år.
  Det er eksportingeniør Ditte Krogh med til at gøre noget ved gennem sit frivillige arbejde, hvor hun læser lektier sammen med sit 13-årige mentorbarn.
  I folkeskolen kæmpede Ditte Krogh selv med lektierne, og derfor vil hun nu gerne hjælpe andre, der har brug for lidt ekstra hjælp til matematikopgaverne.
  Det frivillige arbejde foregår gennem Egmont Fondens projekt Lær for Livet, der uddanner mentorerne til at arbejde med anbragte børns skoleglæde.
  Fakta om projektet
  Lær for Livet er Egmont Fondens signaturprogram – et landsdækkende seks-årigt læringsprogram for anbragte børn. Gennem en helhedsorienteret indsats styrker programmet læring og livsduelighed hos anbragte børn i tæt samarbejde med danske kommuner og frivillige. Vil du være mentor, kan du læse mere og ansøge på
  www.laerforlivet.dk.
  